CELEX: 32013R1034
Language: sk
Date: 2013-10-24 00:00:00
Title: Vykonávacie nariadenie Komisie (EÚ) č. 1034/2013 z  24. októbra 2013 , ktorým sa schvaľuje fosfid hlinitý uvoľňujúci fosfín ako účinná látka na použitie v biocídnych výrobkoch typu 20 Text s významom pre EHP

25.10.2013   
            
            
               SK
            
            
               Úradný vestník Európskej únie
            
            
               L 283/28
            
         VYKONÁVACIE NARIADENIE KOMISIE (EÚ) č. 1034/2013
   z 24. októbra 2013,
   ktorým sa schvaľuje fosfid hlinitý uvoľňujúci fosfín ako účinná látka na použitie v biocídnych výrobkoch typu 20
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 528/2012 z 22. mája 2012 o sprístupňovaní biocídnych výrobkov na trhu a ich používaní (1), a najmä na jeho článok 89 ods. 1 tretí pododsek,
   keďže:
   
               (1)
            
            
               Nariadením Komisie (ES) č. 1451/2007 (2) sa stanovuje zoznam účinných látok, ktoré sa majú posúdiť z hľadiska ich prípadného zaradenia do prílohy I, IA alebo IB k smernici Európskeho parlamentu a Rady 98/8/ES (3). Tento zoznam zahŕňa fosfid hlinitý.
            
         
               (2)
            
            
               Fosfid hlinitý bol v súlade s článkom 11 ods. 2 smernice 98/8/ES vyhodnotený na používanie vo výrobkoch typu 23 – výrobky na ochranu proti iným stavovcom, ako sa vymedzuje v prílohe V k uvedenej smernici, čo zodpovedá výrobkom typu 20 vymedzeným v prílohe V k nariadeniu (EÚ) č. 528/2012.
            
         
               (3)
            
            
               Nemecko bolo vymenované ako spravodajský členský štát a v súlade s článkom 14 ods. 4 a 6 nariadenia (ES) č. 1451/2007 predložilo 23. júla 2010 Komisii správu zodpovedného orgánu spolu s odporúčaním.
            
         
               (4)
            
            
               Členské štáty a Komisia preskúmali uvedenú správu príslušného orgánu. V súlade s článkom 15 ods. 4 nariadenia (ES) č. 1451/2007 sa zistenia vyplývajúce z preskúmania začlenili v rámci Stáleho výboru pre biocídne výrobky 27. septembra 2013 do hodnotiacej správy.
            
         
               (5)
            
            
               Z danej správy vyplýva, že v prípade biocídnych výrobkov, ktoré sa používajú na výrobky typu 23 a obsahujú fosfid hlinitý, možno predpokladať, že vyhovujú požiadavkám stanoveným v článku 5 smernice 98/8/ES.
            
         
               (6)
            
            
               Preto je vhodné schváliť fosfid hlinitý uvoľňujúci fosfín na používanie v biocídnych výrobkoch typu 20.
            
         
               (7)
            
            
               Keďže hodnotenie sa netýkalo nanomateriálov, schválenie by sa v súlade s článkom 4 ods. 4 nariadenia (EÚ) č. 528/2012 nemalo na takéto materiály vzťahovať.
            
         
               (8)
            
            
               Pred schválením účinnej látky by sa mala poskytnúť primeraná lehota, aby sa členské štáty, zainteresované strany a prípadne i Komisia mohli pripraviť na plnenie požiadaviek vyplývajúcich zo schválenia.
            
         
               (9)
            
            
               Opatrenia stanovené v tomto nariadení sú v súlade so stanoviskom Stáleho výboru pre biocídne výrobky,
            
         PRIJALA TOTO NARIADENIE:
   Článok 1
   Fosfid hlinitý uvoľňujúci fosfín sa schvaľuje ako účinná látka na použitie v biocídnych výrobkoch typu 20, pričom platia špecifikácie a podmienky uvedené v prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. októbra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 167, 27.6.2012, s. 1.
   
      (2)  Nariadenie Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (Ú. v. EÚ L 325, 11.12.2007, s. 3).
   
      (3)  Smernica Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (Ú. v. ES L 123, 24.4.1998, s. 1).
   
      PRÍLOHA
      
                  Bežný názov
               
               
                  Názov IUPAC
                  Identifikačné čísla
               
               
                  Minimálny stupeň čistoty účinnej látky (1)
                  
               
               
                  Dátum schválenia
               
               
                  Dátum skončenia platnosti schválenia
               
               
                  Typ výrobku
               
               
                  Osobitné podmienky (2)
                  
               
            
                  Fosfid hlinitý uvoľňujúci fosfín
               
               
                  Názov IUPAC: Fosfid hlinitý
                  Číslo EC: 244-088-0
                  Číslo CAS: 20859-73-8
               
               
                  830 g/kg
               
               
                  1. júla 2015
               
               
                  30. júna 2025
               
               
                  20
               
               
                  V rámci hodnotenia výrobku je potrebné venovať osobitnú pozornosť expozíciám, rizikám a účinnosti v súvislosti s každým použitím, na ktoré sa vzťahuje žiadosť o schválenie, ktoré však neboli predmetom hodnotenia rizika účinnej látky na úrovni Únie.
                  Udeľovanie povolení podlieha týmto podmienkam:
                  
                              1.
                           
                           
                              Výrobky možno predávať len osobitne školeným odborníkom, ktorí sú ich jedinými používateľmi.
                           
                        
                              2.
                           
                           
                              Vzhľadom na zistené riziká, ktorým sú vystavení prevádzkovatelia, sa musia uplatňovať primerané opatrenia na zníženie rizika. K týmto opatreniam patrí okrem iného používanie primeraných osobných ochranných prostriedkov, používanie aplikátorov a prezentácia výrobku spôsobom, ktorý znižuje vystavenie prevádzkovateľa na prijateľnú úroveň.
                           
                        
                              3.
                           
                           
                              Vzhľadom na zistené riziká pre suchozemské necieľové druhy sa musia uplatňovať primerané opatrenia na zníženie rizika. Jedným z týchto opatrení je napríklad neaplikovať výrobky v oblastiach, v ktorých sa okrem cieľových druhov vyskytujú aj iné drobné zemné cicavce.
                           
                        
            
         (1)  Čistota uvedená v tomto stĺpci predstavuje minimálny stupeň čistoty účinnej látky použitej na hodnotenie podľa článku 8 nariadenia (EÚ) č. 528/2012. Účinná látka vo výrobku uvádzanom na trh sa môže vyznačovať rovnakým alebo odlišným stupňom čistoty, ak bola preukázaná jej technická rovnocennosť s hodnotenou účinnou látkou.
      
         (2)  V záujme uplatňovania spoločných zásad uvedených v prílohe VI k nariadeniu (EÚ) č. 528/2012, obsah a závery hodnotiacich správ sú k dispozícii na webovej stránke Komisie: http://ec.europa.eu/comm/environment/biocides/index.htm